Collins Dauda

**Collins Dauda** (dʋanɛ 13 February 1957) anɛ paan, pɔlitis nwɛɛd Ghana Minista kʋdʋgʋ tis Lands and Natural Resources; nɛ Water Resources, Works and Housing.

## On siiŋ siem nɛ sakur yɛla
Ba da dua Collins Dauda nɛ yʋma tusir nɛ kɔbiswai nɛ pisnu nɛ ayɔpɔi Nwadisa ayiʼ la dabpiinɛ atanʼ daar (13 February 1957) Mehame bɛ Ahafo region (dinɛ da an, Brong Ahafo Region) sʋʋlim la. O yinɛ Mehame bɛ Brong-Ahafo Region sʋʋlim, Ghana. O duadib anɛ Issaka Naaba nɛ Mariama Issah. o da keŋnɛ Mim Senior High School maal GCE Ordinary Level nɛ GCE Advanced Level yʋma tusir nɛ kɔbiswai nɛ pisyɔpɔi nɛ atanʼ (1973) nɛ yʋma tusir nɛ kɔbiswai nɛ pisnii nɛ yinne (1981) sʋʋgʋn.

## Tʋʋma
Dauda da paanɛ Kukuom Agricultural Senior High School din yi yʋma tusir nɛ kɔbiswai nɛ pisnii nɛ anu saŋa (1985). Yʋma tusir nɛ kɔbiswai nɛ pisnii nɛ ayuobʋ (1986) la nii, o da lieb paani tis Ahafoman Senior High School tʋgʋs tuon nɛ o paalʋg la hali ti paae yʋma tusir nɛ kɔbiswai nɛ piswai nɛ ayiʼ la ni (1992).

## Pɔlitis
Dauda da lieb Asutifi District Assembly la nid yinne yʋma tusir nɛ kɔbiswai nɛ pisyɔpɔi nɛ anii (1978) nɛ yʋm tusir nɛ kɔbiswai nɛ pisnii nɛ yinne (1981) sʋʋgʋn. o da paasnɛ Consultative Assembly, banɛ da sɔb yʋma tusir nɛ kɔbiswai nɛ piswai nɛ ayiʼ wada gbaʋŋ la din yi yʋma tusir nɛ kɔbiswai nɛ piswai nɛ ayinne nɛ yʋma tusir nɛ kɔbiswai nɛ piswai nɛ ayiʼ la. O yiiga sankanɛ ka o kpɛn Wadmaanib yin la da anɛ yʋma tusir nɛ kɔbiswai nɛ piswai nɛ ayiʼ. wadmaanib vɔɔdʋg la ni, o da zienɛ Maasim tiig Naadɔɔg, National Democratic Congress nɔba Zug ka di lieb yiiga Wadmaani tis Asutifi South constituency Republic kanɛ paasi anaasi la ni (Fourth Republic). O da lɛn di yaas yʋma tusir nɛ kɔbiswai nɛ piswai nɛ ayuobʋ (1996) wadmaanib vɔɔtʋg la ni. Yʋma tusa ayiʼ nɛ pisi (2000) vɔɔtʋgin la, o da liya ka di yinɛ ban da zɛrig o ye o nɔk tiim kʋ o tiraan onɛ nyiad nɛ o, Prof. Gyan-Amoah onɛ  da kpi vɔɔt saa na bɛ bɛʋg la. O da lɛn di o kʋk la yaas yʋma tusa ayiʼ nɛ anaasi la ni 2004. O da di kʋk la din yi wadmaanib yikanɛ paasi anaasi (4th) paae ayɔpɔi daan (7th) republic kanɛ paasi anaasi la ni. Yʋma tusa ayiʼ nɛ ayi (2002) nɛ yʋʋm tusa ayi nɛ anaasi (2004) la o da pʋ kpɛn Wadmaanib yin la, o da anɛ Regional Chairman of the National Democratic Congress (NDC) bɛ Brong Ahafo Region. Yʋʋm tusa ayi nɛ awai Nwadisa ayi la (February 2009) ken paae yʋʋm tusa ayi nɛ piinɛ ayuobʋ (2016), ba da gaŋ Collins Dauda ye o an Minista tis Lands and Mineral Resources ka da lɛn tiak o ye o tʋm Ministry of Water Resources, Works and Housing. O da lɛn anɛ kʋkdaan nyaadɔli tis laaskanɛ gɔsid tam nɛ tiis yɛla la (Lands and Forestry) din yi yʋʋm tusir, kɔbiswai nɛ piswai nɛ anaasi (1994) paae yʋʋm tusir, kɔbiswai nɛ piswai nɛ ayuobʋ (1996). Din nyaaŋ o da lieb kʋkdaani tis laaskan din yi yʋʋm tusir kɔbisyi nɛ piswai nɛ ayɔpɔi (1997) paae yʋʋm tusa ayi la (2000) ka da lɛn tʋm laasbanɛ gɔsid ligidi nɛ pʋasada nɛ dasam, ninwisigir nɛ buudi malima yɛla.

**Vɔɔtʋg**

Ba da lɛn vɔɔt Dauda paas nɔɔr atan (3rd time) ka o an wadmaani tis Asutifi South constituency bɛ Brong Ahafo Region la yʋʋm tusa ayi nɛ anaasi (2004) Gaana wʋsa vɔɔtʋg la ni. O da lɛn zien tisi o sʋʋlim dim Wadmaanib yikanɛ paasi anaasi la Republic kanɛ paasi anaasi la ni. O da lɛn zien Maasim tiig Naadɔɔg zugʋ nya  ka di. O sʋʋlim la paas kʋgʋs piiga banɛ ka Maasim tiig Naadɔɔg la da di yi kʋgʋs pisi nɛ anaasi banɛ bɛ Brong Ahafo Region sʋʋlim la. Asutifi South constituency dim da vɔɔtnɛ pʋlʋmir, ba da vɔɔti tis John Kufour onɛ an New Patriotic Party nid. Maasim tiig Naadɔɔg, National Democratic Congress la da di kʋgʋs piswai nɛ anaasi (94) yi kʋgʋs kɔbisyi nɛ pistan pʋʋgin (230). Dauda da paam vɔɔt tusa awai, kɔbisyuobʋ nɛ pisyuobʋ nɛ anii (9,668) yi vɔɔt tusa piinɛ anii nɛ kɔbis yɔpɔi (18,700) dinɛ zɛm nɛ pisnu nɛ yinne dual pisyɔpɔi kɔbiga pʋʋgin (51.70%). Ba da vɔɔt o ka bas Thomas Broni onɛ an Wabʋg Naadɔɔg, New Patriotic Party nid la, Nana Nsiah Ababio Williams Cosmus onɛ an People's National Convention nid nɛ Adu Adjei Augustine onɛ an Convention People's Party. Kɔbiga pʋʋgin bama da paamnɛ pisnaasi nɛ ayuobʋ dual piswai (46.90%), yinne dual pisi (1.20%) nɛ nɛɛm dual pistan (0.30%).

Yʋʋm tusa ayi nɛ anii (2008) Gaana wʋsa vɔɔtʋg la nii, ba da lɛn vɔɔt Dauda ka o keŋ nɔɔr anaasi daan (4th) an wadmaani tis Asutifi South constituency. O da anɛ ala paae wadmaanib yikanɛ paasi anu la. o da lɛn zien Maasim tiig Naadɔɔg la zugʋ di National Democratic Congress. O sʋʋlim la paas sʋʋlimam kɔbiga nɛ piinɛ anaasi (114) banɛ ka Maasim tiig Naadɔɔg la da di yi kʋgʋs kɔbisyi nɛ pistan (230) pʋʋgin la. Dauda da paam vɔɔt tusa piiga, kɔbiswai nɛ pisnii nɛ anaasi (10,984) yi vɔɔt tusa pisi nɛ ayi nɛ pistan nɛ ayi pʋʋgin (22,032) dinɛ zɛm nɛ pisnaasi nɛ awai dual pisnii nɛ anu kɔbiga pʋʋgin (49.85%). Ba da vɔɔt o ka bas Yiadom Boakye onɛ an Wabʋg Naadɔɔg, New Patriotic Party nid nɛ Okyere George onɛ an Democratic People's Party nid la. Kɔbiga pʋʋgin ba da paamnɛ pisnaasi nɛ awai dual pisyɔpɔi nɛ awai (49.79%) nɛ nɛɛm dual pistan nɛ anu (0.35%). O sʋʋlim dim da lɛn vɔɔt o yaas yʋʋm tusa ayi nɛ pisi (2020) vɔɔtʋg la ni ye o zieni tisi ba Wadmaanib yikanɛ paasi anii Republic kanɛ paasi anaasi la ni.

**Laasbanɛ ni ka o tʋm**

Dauda paas laaskanɛ gɔsid ligidi yɛla, (Finance committee), o lɛn paas laaskanɛ gɔsid tam nɛ tiis yɛla (Lands and Forestry Committee) nɛ laaskanɛ gɔsid gaansʋg yɛla (Selection Committee).

## Buudi zɛrigir pianad
Yʋʋm tusa ayi nɛ piinɛ ayuobʋ Nwadisa anii la ni (August 2016), Dauda da pianadi tisidi o Naadɔɔg nidib ka ye wabʋg Naadɔɔg la, New Patriotic Party mɔr barigaŋ nɛ nimbanɛ bɛ Zongo ka ye “ti kɛl ka ba baŋ ye tinam pʋ bɛ nɛ baa”.

## Mɛŋ bɛlim
Dauda mɔr pʋaba ayi nɛ biis piinɛ yinne. O anɛ mɔr.

## Gbanvɛɛnsa